Тәрбиелеу - білім беру процесінің циклограммасы
Білім беру ұйымы: Шағын орталық
Топ:  «Балапан» ортаңғы тобы 
Балалардың жасы:  4 жас
Жоспардың құрылу кезеңі : 27-31 наурыз айы, 2022-2023 оқу жылы 
Тәрбиеші: Абакова Г.А
	Күн тәртібінің үлгісі
	Дүйсенбі 
27.03.2023

	Сейсенбі	
28.03.2023 
	Сәрсенбі
29.03.2023

	Бейсенбі   30.03.2023
	Жұма
31.03.2023

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Наурыз айында болатын ертеңгіліктер мен мерекелік кештер туралы ақпарат беру. (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттер. Топ бөлмесінде және жатын бөлмеде терезенің ернек тақтайын (подоконник) дымқыл шүберекпен сүрту. (еңбек дағдылары)
	"Еңбекке баулу"
Мақсат-міндеттер. Жабық өсімдіктерді бүріккіш пистолетпен сумен бүрку. (еңбек дағдылары)
	"Еңбекке баулу"
Мақсат-міндеттер. Ойыншықтарды тәртіпте ұстау: жуу, кептіру, сүрту және орнына қою. (еңбек дағдылары)
	"Еңбекке баулу"
Мақсат-міндеттер. Топ бөлмесінде және жатын бөлмеде терезенің ернек тақтайын дымқыл шүберекпен сүрту. (еңбек дағдылары)
	"Еңбекке баулу"
Мақсат-міндеттер. Күтушіге төсектерді салуға көмектесу. (еңбек дағдылары)

	
	"Киіз басу" рөлдік ойыны.
Мақсат-міндеттер: балаларға киізді басу әрекеттеріне машықтандыру; ересектердің еңбегіне деген қызығушылықты арттыру; ептілікке, шыдамдылыққа тәрбиелеу.
Құралдары: киізге ұқсас көрпелер, таяқтар, жіптер.
Киіз басып аяқпен,
Дөңгелентіп аламыз.
Сабалаймыз таяқпен,
Білектейміз, жаямыз.
Г. Кужагулова.
(сөйлеуді дамыту, дене шынықтыру)
	Көркем сөзді мәнерлеп оқу (жаттау) жаттығуы.
Мақсат-міндеттер: өлең жолдарын мәнерлеп оқуға бейімдеу; есту, елестету, есте сақтау қабілеттерін дамыту.
Ойын маған ұнайды,
Көп ойнауға болмайды.
Күні бойы доп қусаң,
Ақыл-білім қонбайды.
(көркем әдебиет)

"Лото" үстел ойыны.
Мақсат-міндеттер: балаларды заттарды топтауға баулу, зейінді, байқауды дамыту.
Балалар суреттердің жалпы атаулары бойынша жинайды.
Құралдары: ойыншықтар, киім, тамақ және т. б. заттық карточкалар мен топтастыруға арналаған панно-карточкалар.
(танымдық дағдылар)
	Жапсырудан ойын-жаттығу
"Еркежан әжейдің әдемі орамалы".
Мақсат-міндеттер. Балаларды шаршының (Еркежан әжейдің орамалы) ортасына, бұрыштарына қазақ ою-өрнектерін жапсыруға үйрету; сәндік жапсыру жөнінде ұғымдар қалыптастыру.
	Көркем сөзді мәнерлеп оқу (жаттау) жаттығуы.
Мақсат-міндеттер: өлең жолдарын мәнерлеп оқуға бейімдеу; есту, елестету, есте сақтау қабілеттерін дамыту.
Үйге мықты қабырға керек,
Адамға жылы үй керек.
Жылы үйде тоңбайсың,
Ойнайсың да ұйықтайсың.
Көп шаруа тындырасың
Қонақты да шақырасың.
(көркем әдебиет)

"Суретті жина" үстел ойыны.
Мақсат-міндеттер: балаларды бөлшектерден тұтас жинауға үйрету.
Құралдары: төрт-алты бөлікке бөлінген суреттер.
(танымдық дағдылар)
	"Ритмикалық ойын. "Би билеген баламыз".
Мақсат-міндеттер. Балаларды әуеннің ырғағына сай қимылдап, тақпақ сөздерін айтуға ынталандыру; түйсікті, эмоциялық сфераны дамыту.
- Жаттығу жасап көреміз, (адымдау)
Қолды көкке көтереміз, (қолдар жоғары)
Түсіріп белге төмен, (қол белде)
Еңкейеміз, еңкейеміз. (оң-сол жаққа еңкею)

Өкше қойып, басамыз, (оң жақ өкше, адымдау)
Өкше қойып, басамыз. (сол жақ өкше, адымдау)
Міне, қандай әдемі, (қол белде, бас шайқау)
Би билеген баламыз. (шапалақтау)
(дене шынықтыру, сөйлеуді дамыту)

	Таңертенгі жаттығу
	Жалпы дамыту жаттығулары (сылдырмақтармен).
1. Бастапқы қалып - аяқ алшақ, дене тік, қол төменде.
1.1. Балалар сылдырмақтарын жоғары көтеріп, екі қолмен сылдырлатады.
1.2. Бастапқы қалып. (жаттығу 4-5 рет қайталанады).
2. Бастапқы қалып аяқ алшақ, дене тік, қол төменде.
2.1. Қолдарын оң жаққа жіберіп, сылдырмақтарды сылдырлатады.
2.2. Бастапқы қалып.
2.3. Қолдарын сол жаққа жіберіп, сылдырмақтарды сылдырлатады.
2.4. Бастапқы қалып. (жаттығу 4 рет қайталанады).
3. Бастапқы қалып - жерде отырады, аяқ алшақ, сылдырмақ ұстаған қолдар екі жақта.
3.1. Аяқтарын жинап, сылдырмақ ұстаған қолдарын жоғары көтеріп, сылдырлатады.
3.2. Бастапқы қалып. (жаттығу 3 рет қайталанады).
4. Бастапқы қалып - аяқ бірге, дене бос, қол төменде.
4.1. Сылдырмақтарды артқа ұстап, бір орында тұрып секіру.
4.2. Бастапқы қалып. (жаттығу 3 рет қайталанады).
(дене шынықтыру)

	Ұйымдастырылған іс-әрекетке
дайындық
	"Артық құсты тап" дидактикалық ойыны.
Мақсат-міндеттер: қыстайтын құстарды сыртқы түрінен тануға жаттығу; "жыл құстары" ұғымын нақтылау, олардың аттарын есте сақтау, қыстайтын құстармен ажырата білу, зейінін, есте сақтау қабілетін дамыту. Барысы: педагог жыл құстарын жемшашарға ұшып келген қыстайтын құстардың арасына арнайы орналастырады. Балалар құстарды мұқият тексеріп, артық құстың атын атайды. Педагог балаларды өз таңдауын түсіндіруге шақырады. (қоршаған ортамен танысу, әлеуметтік әрекет)

	Білім беру ұйымының кестесі бойынша ұйымдастырылған
іс-әрекет
	Дене шынықтыру
"Айгөлек, би билейміз дөңгелеп!"
Мақсат-міндеттер. Балалардың сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін жетілдіру; жіптен жанымен аттап секіруге үйрету; қиғаш тақтайдың үстімен төрт тағандап тізе мен саусаққа сүйеніп өрмелеуді үйрету.
	Дене шынықтыру
"Өнерлі балалармыз".
Мақсат-міндеттер. Балаларда өз бетінше сапқа тұру, шеңбердегі өз орнын табу дағдыларын қалыптастыру; тереңдікке (15–20 см биіктіктен) секіру дағдыларын қалыптастыру; балаларда алысқа лақтыру дағдыларын дамыту.
	Қазақ тілі
«Бұл менің отбасым». Отбасы мүшелері.
Мақсат-міндеттер.
«Отбасы» тақырыбына байланысты қазақ тіліндегі мәтінді тыңдауды және түсінуді, шежіреде отбасы мүшелерін білдіретін барлық сөздерді, сондай-ақ, еркелетіп атау формаларын айтуды, зат есім мен етістіктен тұратын сөз тіркестерін таңдауды үйретуді аяқтау. Суреттер мен жиі қайталанатын сөздерге сүйене отырып, қазақ тілін есту арқылы қабылдау қабілетін дамыту. Монологтық сөйлеуді, диалогқа түсе білу дағдыларын, ойлау қабілеттерін, еске сақтауын дамытып, жайдары көңіл күйлерін танытуды үйрету. Отбасына, жақындарына деген жылулық сезіміне баулып, ересек адамдарға құрмет білдіруге тәрбиелеу.
	Музыка
"Киелі домбыра".
Мақсат-міндеттер. Балалардың қазақтың киелі аспабы домбыра туралы түсініктерін кеңейту; музыканың ырғағын ажырата білу қабілеттерін дамыту; домбыраның дыбысын ажырата білу қабілеттерін қалыптастыру; ырғақты қимылдарды орындай білу іскерліктерін жетілдіру; хорда өлең айта білуге үйрету; ойындарды ережесін сақтап ойнауға үйрету; қол, саусақ қимылдарын педагогтің көрсетуі бойынша қайталауға үйрету; тыныс алу жаттығуларын дұрыс орындай білуге үйрету; оркестрлық ұжымға деген қызығушылығын тудыру.
Дене шынықтыру
"Аттап секіреміз".
Мақсат-міндеттер. Балаларда жіптен бір жанымен аттап секіру және қиғаш тақтайдың үстімен төрт тағандап, тізе мен саусаққа сүйеніп жаттығулар жасау техникаларын бекіту; оқу қызметін пысықтау.
	

	Серуенге дайындық
	Өзіне-өзі қызмет көрсетуге деген ұмтылысын қолдау: белгілі реттілікпен киінуге және шешінуге, тісті тазалауға, ұқыптылыққа, киіміндегі олқылықтарды байқауға, оларды ересектің көмегімен немесе өз бетінше реттеуге, ас ішу құралдарын орнымен қолдануға баулу. (мәдени-гигиеналық дағдылар)

	Серуен
	Қоғамдық өмір құбылыстарын бақылау: "Жүретін бөлік". (қоршаған ортамен танысу, сөйлеуді дамыту)
Мақсат-міндеттер: балалардың байқағыштығын, ойлау қабілеттерін дамыту.
Шығармашылық тапсырмалар: "Кел, ойнайық, балақай!"
Мақсат-міндеттер: пантомимикалық дағдыларды дамыту, эмоционалды көңіл-күйлерін көтеруге ​​ықпал ету.
Қимыл-қозғалыс ойындары: "Жоғары". (дене шынықтыру)
Мақсат-міндеттер: физикалық қасиеттерін, ептілігін, бұлшық ет, тыныс алу қимылдарын дамыту.
Өзіндік еркін ойын әрекеттері, қозғалыстарды дамыту: "Қуып жет". (дене шынықтыру)
Мақсат-міндеттер: жүгіру жылдамдығын, төзімділікті дамыту.
	Көктем мезгілінің белгілерін бақылау. (қоршаған ортамен танысу, сөйлеуді дамыту)
Мақсат-міндеттер: көктем мезгілінің белгілерін бақылауды жалғастыру.
Ересек адамдармен орындалатын қарапайым еңбек тапсырмалары: "Өз жолыңды тап". (еңбек дағдылары)
Мақсат-міндеттер: балаларды өздерінің еңбек дағдыларын қолдана білуге ​​үйрету, құрдастарына көмектесуге деген ұмтылысты ынталандыру.
Қимыл-қозғалыс ойындары: "Сұңқар мен түлкі". (дене шынықтыру)
Мақсат-міндеттер: балаларды жүгіруге жаттықтыру, ептілікті дамыту.
Өзіндік еркін ойын әрекеттері, қозғалыстарды дамыту: "Секірейік". (дене шынықтыру)
Мақсат-міндеттер: ұзындыққа секіру дағдыларын дамыту.
	Көктемде қайың ағаштарын бақылау. (қоршаған ортамен танысу, сөйлеуді дамыту)
Мақсат-міндеттер: ағаштардың көктемде тіршілік ету ерекшеліктері туралы білімдерін қалыптастыру; өсімдіктерге деген құрмет сезімін тәрбиелеу.
Ересек адамдармен орындалатын қарапайым еңбек тапсырмалары: "Табиғаттың жас көмекшілері" операциясы. (еңбек дағдылары)
Мақсат-міндеттер: байқау қабілетін дамыту, тіршілік иелеріне қолайлы жағдай жасауға ұмтылу, табиғаттағы мінез-құлық ережелерін сақтау.
Қимыл-қозғалыс ойындары: "Айна", "Күн мен түн". (дене шынықтыру)
Мақсат-міндеттер: қимылдардың көркемдігі мен мәнерлілігін дамыту.
Өзіндік еркін ойын әрекеттері, қозғалыстарды дамыту: "Дорба". (дене шынықтыру)
Мақсат-міндеттер: екі аяқпен секіру іскерліктерін жетілдіру.
	Аула сыпырушының жұмысын бақылау. (қоршаған ортамен танысу, сөйлеуді дамыту)
Мақсат-міндеттер: бақылау дағдыларын дамыту; сыпырушының жұмысына құрметпен қарауды тәрбиелеу.
Ересек адамдармен орындалатын қарапайым еңбек тапсырмалары: "Өз жұмысыңды тап". (еңбек дағдылары)
Мақсат-міндеттер: бірлесіп жұмыс істеуге, мақсатқа жалпы күшпен жетуге үйрету.
Қимыл-қозғалыс ойындары: "Кегльдерді соқ". (дене шынықтыру)
Мақсат-міндеттер: ептілікті, реакцияның жылдамдығын дамыту.
Балалардың алып шыққан ойыншықтарымен өзіндік әрекеттері.
	Шыршаларды бақылау. (қоршаған ортамен танысу, сөйлеуді дамыту)
Мақсат-міндеттер: балалардың шыршаның құрылымына тән белгілері, оны басқа ағаштардан ажырататын белгілері бойынша тану қабілетін бекіту.
Ересек адамдармен бірге орындалатын қарапайым еңбек тапсырмалары (жолдарды қоқыстардан тазарту). (еңбек дағдылары)
Мақсат-міндеттер: еңбексүйгіштікке, жұмысты аяқтауға деген ұмтылысқа тәрбиелеу.
Қимыл-қозғалыс ойындары: "Жүгіріп өт". (дене шынықтыру)
Мақсат-міндеттер: серуендеу кезінде балалардың дене белсенділігін арттыру; ұқыптылықты, ептілікті, төзімділікті дамыту.
Өзіндік еркін ойын әрекеттері, қозғалыстарды дамыту:
ұзын арқаннан секіруді жақсарту. (дене шынықтыру)

	Серуеннен оралу
	Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Математика негіздерінен ойын-жаттығу
"Асықтарды санайық".
Мақсат-міндеттер. Балалардың "саны көп", "саны аз", "саны бірдей", "саны тең" ұғымдары туралы түсінігін қалыптастыруды жалғастыру; жұп заттарды тұстастыру және беттестіру тәсілі жөніндегі түсінігін тиянақтау; қазақтың ұлттық ойындары жөнінде түсінік қалыптастыру.
(математика негіздері, танымдық әрекет)

«Кімнңің есінде?» доп арқылы
Мақсат-міндеттер: Есте сақтау қабілеттерін дамыту, шапшандылыққа баулу.
Шарты: Балалар шеңберде тұрып, допты ұстап алғанда шығармадығы кездесетін етістік сөздерді айту керек.
Мысалы: сырғанап, жарысып, жарысып, қалды
(қазақ тілі, коммуникативтік әрекет)

	Көркем әдебиеттен ойын-жаттығу
"Қаз-қаз, бөпем!"
Мақсат-міндеттер. Балаларды "Қаз-қаз, бөпем!" өлеңімен таныстыра отырып, бар ықыластарымен түсініп, тыңдауға үйрету; өлеңнің бастапқы шумақтарын үйде өз еріктерімен жаттап алуға дағдыландыру.
(көркем әдебиет, коммуникативтік әрекет)
Дидактикалық ойын "Мүсінші қай жерден қателесті?"
Мақсат-міндеттер: баланың ойлау қабілетін дамыту, суреттегі сәйкессіздікті таба алуға үйрету.
Барысы: педагог мүсіншінің "Көктем" тақырыбына суретті мүсіндегенін айтады. Бала оның бәрін дұрыс мүсіндегенін тексеруді сұрайды. Бала көктем мезгілінде болмайтын көріністерді тауып, оның қай мезгілде болатынын айтады.
(мүсіндеу, шығармашылық әрекет)

	Сурет салудан ойын-жаттығу
"Бас орамал оюлары".
Мақсат-міндеттер. Баланы шаршы пішінінің бұрыштарын, ортасын мақта таяқшасын қолданып, оюлармен безендіруге үйрету.
(сурет салу, шығармашылық әрекет)

Құрастырудан ойын-жаттығу
"Бантик таққан балапан".
Мақсат-міндеттер. Балаларды қағаз жолағын көлденең бойымен тең бөліктерге бүктемелеу амалдарына үйрету, жасалған гофра жинағын көлденең жіңішке жолақ арқылы жапсырып бөлуге машықтандыру.
(құрастыру, танымдық әрекет)

	Сөйлеуді дамытудан ойын-жаттығу
"Тәй-тәй басып келеміз" ойыны.
Мақсат-міндеттер. Балаларға «тұсау кесу» дәстүрі жөнінде мәліметтерді беру, ұлттық ойындармен таныстыру; Наурыз мейрамы туралы білімдерді қалыптастыру. (сөйлеуді дамыту, коммуникативтік әрекет)
Музыкадан ойын-жаттығу
"Анашым, анажаным".
Мақсат-міндеттер. Балаларды ана туралы әннің сипатын ажырата білу және дыбысты есту қабілетін қалыптастыру; төмен және жоғары дыбыстарды ажырата білу қабілетін жетілдіру; музыкадағы ырғақты сезіне білу қабілетін дамыту; музыка әуенімен ырғақты қимылдарды бір мезгілде бастап, бір мезгілде аяқтау дағдысын дамыту; әуеннің ырғағына ілесе отырып, музыкалық аспапта шығарманы ойнай білуге жаттықтыру. Балаларды мәдени қарым-қатынас пен адамгершілік ережелеріне тәрбиелеу; эстетикалық талғамын, оқу қызметінде қызығушылықтары мен белсенділіктерін арттыруды пысықтау.
(музыка, шығармашылық әрекет)

	Қоршаған ортамен танысудан ойын-жаттығу
"Төрт түлік".
Мақсат-міндеттер. Балалардың төрт түлік малдың ерекше белгілерін қабылдау барысында қарапайым тәжірибе және зерттеу дағдылары мен қызығушылықтарын, ойлауы мен тілін дамыту. Төрт түлік мал туралы түсініктерін қалыптастыру.
(қоршаған ортамен танысу, әлеуметтік әрекет)

«Не қайда өседі?»
Мақсат-міндеттер. Балалардың өсімдіктер жөніндегі білімдерін бекіту, заттар арасындағы кеңістік байланыстарын анықтау дағдысын дамыту,өсу орнына қарай өсімдіктерді топтастыру. Балалардың өз бетінше ойлау қабілетін және белсенділіктерін дамыту.
(жапсыру, шығармашылық әрекет)


	 Балалармен жеке жұмыс 
	Сюжетті суреттер қарастыру.
Мақсат-міндеттер. "Қазақ халқы" тақырыбында сюжетті суреттер қарастыру.
(сөйлеуді дамыту, қазақ тілі)
[bookmark: _GoBack]Қыздармен жұмыс
	Көркем сөзді мәнердеп оқу. Мағжан Жұмабаев. "Бесік жыры" (үзінді).
Мақсат-міндеттер. Балаларды педагогтің соңынан тақпақты мәнерлеп оқуға ынталандыру.
- Күнім, айым,
Еркетайым,
Жата ғой, қозым.
Әлди, бөпем,
Әлди, бөпем,
Ұйықта, жұм көзіңді.
Бәу-бәу, бөпем,
Бәу-бәу, бөпем,
Әлди, әлди-ай!
(сөйлеуді дамыту және көркем әдебиет)
Аслан
	"Қонақтарды қарсы алу" сюжетті-рөлдік ойыны.
Мақсат-міндеттер: қонақтарды қарсы алу туралы білімдерін жетілдіру. Балалардың рөл таңдаудағы талпыныстарын құптау, ойын ортасын жетіспейтін заттармен, ойыншықтармен толықтыру.
(сөйлеуді дамыту, қоршаған ортамен танысу)
Ақниет
	"Көркем әдебиет шығармаларын оқу.
Мақсат-міндеттер: балаларда мәтіннің сөздері мен дыбыстық тіркестерін қайталауға деген ұмтылыстарын қалыптастыру. Балаларда көркем әдебиетке қызығушылықтарын ояту.
(көркем әдебиет)
Нуржаз
	Сөздік жаттығуы. "Төлдерін ата".
Бір үстелде отырған балалар жұбына, екі жабайы аңның енелері мен төлдері бар екі жұп суреттері араластырылып ұсынылады. Үстел басында отырған бала кез келген жабайы аңның енесі мен төлінің жұбын құрастырады. Жұп құрастырылғаннан кейін, әрбір бала жабайы аңды және төлін айтады.
(қоршаған ортамен танысу, сөйлеуді дамыту)
Балалармен жұмыс

	Балалардың үйге қайтуы (ата-аналарға кеңес)
	Балалардың балабақшадағы тәртібі жайлы әңгімелесу. 
Тәрбие шарттарын анықтау туралы ата-аналармен жеке әңгімелер. (сөйлеуді дамыьу, коммуникативтік әрекет, мәдени-гигиеналық дағдылар)










